Akira Kurosawa

Recanusciute cumme une de le personalità cinematografeche cchiù 'mbortande d'u XX sechele, jè probbabbilmende 'u cchiù granne e imitate cineaste giapponese e le film sue onne 'nfluenzate assaije forte le generaziune de reggiste de tutte 'u munne. 'A prima pellicola soje, *[[Sugata Sanshiro]]*, assìe jndr'à le sale jndr'à 'u 1943; invece l'urteme, *[[Madadayo - Il compleanno]]*, jndr'à 'u 1993. Picche cineaste onne avute 'na carriere accussì longhe e acclamate. 'Mbrà le varie premie avute vale 'a pene de arrecurdà 'u Leone d'Ore a 'a Mostre d'u Cineme de Venezie jndr'à 'u 1951, l'Oscar a 'a carriere jndr'à 'u 1990, 'a Palma d'Ore a 'u Festivàl de Cannes jndr'à 'u 1980 e 'u Leone d'Ore a' carriere a 'a Mostre d'u Cineme de Venezie jndr'à 'u 1982.

## Biografije
Discendende de 'na famigghia nobbile de samurai, urteme figghie de Isamu e Shima, 'a famigghia soje ere fatte da ttre frate e quattre sore.

Une de le frate sue murìe apprime d'a nascita soje e, une de le sore sue avenìe accise da 'na malattie quanne jidde tenève dece anne. Jndr'à 'u periode d'a scole, accumenzò a 'nderessarse a 'u disegne, a 'a petture e a 'u tiatre, ma devendò pure 'n'esperte de kendo e 'n'appassionate de golf. Avere state pe merite d'u frate Heigo, esperte e appassiunate de cineme, ca Akira accumenze a avvicinarse a quidde ca pò devendò 'u cambe sue. 'U frate, ca pò se accedìe jndr'à 'u 1930, facìe nascere jndr'à jidde 'a passione pa letterature e soprattutte pe William Shakespeare.

Jndr'à 'u frattiembe, Kurosawa accumenze l'attività de *benshi*, commendatore de film musecale, ca le permette de canoscere le produziune de le reggiste de quidde tiembe. Jndr'à 'u 1936, avène assunde da 'na case de produzione cinematografeche cumme assistende reggiste.

Apprisse 'nu periode de collabborazzione cu Kajirō Yamamoto, addò sotte 'a direziona soje le avenìe date, pa prima vote, 'a sceneggiature de * cavadde*, accumenzò 'a probbia carriere da cineaste. Kurosawa duranne 'a vita soje 'ndrucò 'u Giappone cangià combletamende, passanne da 'na anzione sotte a 'nu reggime totalitarie cu ambiziune militare a putenze economeche pacifiste. Pure ce jè particolarmende arrecurdate pe le prime film sue girate 'nguedde a le anne cinguande e sessande d'u XX sechele, Kurosawa condenuò  a scrivere e diriggere film 'mbonde a quanne nurìe jidde, jndr'à 'u 1998.

Le film cchiù famose de Kurosawa onne state ambiendate jndr'à 'u periode feudale d'u 'Mbere d'u Giappone (cchiù o mene XIII - XVII sechele). Certe trame de le pellicole sue sò adattaminde (cchiù o mene fedele) de opere de Shakespeare, cumme *[[Ran]]* (1985), ca se basave sus a *[[Re Lear]]*, e *[[Il trono di sangue]]*, basate sus a *[[Macbeth (opere tiatrale)|Macbeth]]*. *[[La fortezza nascosta]]*, 'a storie de 'na pringipesse, 'nu generale, e doje condadine 'gnorande e rauseje, ave avute 'n'influenza forte assaije sus a George Lucas pa ccrejazzione d'a saghe de *[[Guerre stellari|Star Wars]]*. Le otre film cchiù canusciute de Kurosawa, sembre 'mbrondate sus a le figure mitiche e epiche de le samurai, sò *[[Rashōmon]] *(vengetore d'u Leonde d'ore a' Mostre d'u Cineme de Venezie jndr'à 'u 1951, 'nu premie ca facìe pigghià a 'u reggiste 'na fame ca le aprìe le porte de l'Occidende a 'u cineme giapponese), *[[I sette samurai]]*, cchiù tarde refatte jndr'à 'u western *[[I magnifici sette]]*, e *[[La sfida del Samurai]]*, ca avere date 'a base pu prime spaghetti-western de Serge Leone cu Clint Eastwood, *[[Per un pugno di dollari]]*. *[[La sfida del Samurai|Yojimbo]]* vedìe pure 'nu sequel, *[[Sanjuro]]*.

Kurosawa dereggìe pure 'nu sbuènne de adattaminde de classece d'a letterature russe, combrese *[[L'idiota (Kurosawa)|L'idiota]]*, tratte da 'u romanze omonime de Fëdor Michajlovič Dostoevskij, e *[[I bassifondi]]*, tratte da 'u romanze omonime de Maksim Gorkij, ma pure de otre auture cumme Arsenev *Nel profondo Ussuri* e *Dersu Uzala* pe girà 'u film omonime. *[[Anatomia di un rapimento]]* jè invece basate sus a *[[Due colpi in uno]]* d'u scrittore de le State Aunìte d'Americhe Ed McBain. Sidece de le film sue, fatte 'mbrà 'u 1948 e 'u 1964, onne state 'nderpretate da certe atture ca returnavane, 'mbrà le quale iesse Toshiro Mifune, ca accumenzò a collabborà cu 'u reggiste jndr'à 'u 1948 cu *[[L'angelo ubriaco]]* e spicciò jndr'à 'u 1965 cu *[[Barbarossa (film 1965)|Barbarossa]]*.

Apprisse a stu film, Kurosaea passò da 'u vianghe e gnure a 'u culore, cangianne pure 'u stile, ca apprime avenève caratterizzate da 'na tendenze condinue a l'epiche. 'U film sue apprisse *[[Dodes'ka-den]]*, film a eppisodie sus a le disadattate e le emarginate prodotte da 'a suggetate giapponense, non ge fù 'nu belle successe. Kurosawa accumenzò a fatià sus a 'nu proggette de Ollivud, *[[Tora! Tora! Tora!]]*; ma 'a 20th Century Fox 'u cangiò cu Kinji Fukasaku apprime ca 'u film avenesse combletate.

Apprisse a st'affronde, Kurosawa, coerende cu 'u spirite giapponese ca avere appettate jndr'à le film sue, pruvò a acciderse, sopravvivenne. Girò allore 'nu sbuénne de otre film: *[[Dersu Uzala - Il piccolo uomo delle grandi pianure|Dersu Uzala]]*, girate jndr'à l'Aunione Sovietiche e ambiendate jndr'à Sibberie de le prime anne d'u XX sechele, vengìe 'nu premie Oscar pu megghie film furastiere; *[[Kagemusha]]* (prodotte 'nzieme a Francis Ford Coppola e George Lucas) ca se pigghiò invece 'a Palma d'ore 'nzieme cu *[[All That Jazz - Lo spettacolo continua]]*, 'a storie de 'nu maschele ca jè 'u sosie de 'nu nobbile d'u Medioeve e ca pigghiè probbie l'idendità soje; *[[Ran]]*, prodotte sta vote cu 'a Frange, devendò 'nu vere e probbie successe 'ndernazionale, e jè da 'nu sacche conziderate 'u raggiungimende artisteche  cchiù ierte d'a carriere de Kurosawa. Le urteme film d'u reggiste combrennene *[[Sogni (film)|Sogni]]*, *[[Rapsodia in agosto]]* e *[[Madadayo - Il compleanno]]*.

'U stile sue, semblice ma 'a uerre probbie e 'a capacità soje de alternò tone vasce e brutte fatte a otre grave e traggece, onne condrebbuite a 'a ccrejazzione de 'nu cineme epiche e senze 'a retoreche, e allore classeche e innovative jndr'à 'u stesse tiembe.

## Filmografije
* *[[Sugata Sanshiro]]* (1943)
* *[[Spirito più elevato]] (Ichiban utsukushiku)* (1944)
* *[[Sugata Sanshiro parte seconda]] (Zoku Sugata Sanshiro)* (1945)
* *[[Quelli che camminavano sulla coda della tigre]] (Tora no o fumu otokotachi)* (1945)
* *[[I costruttori di domani]] (Asu o tsukuru hitobito)* (1946)
* *[[Non rimpiango la mia giovinezza]] (Waga seishun ni kuinashi)* (1946)
* *[[Una meravigliosa domenica]] (Subarashiki nichiyobi)* (1947)
* *[[L'angelo ubriaco]] (Yoidore tenshi)* (1948)
* *[[Il duello silenzioso]] (Shizukanaru ketto)* (1949)
* *[[Cane randagio]] (Nora Inu)* (1949)
* *[[Scandalo (film 1950)|Scandalo]] (Shubun)* (1950)
* *[[Rashōmon]]* (1950)
* *[[L'idiota (film 1951)|L'idiota]] (Hakuchi)* (1951)
* *[[Vivere (film 1952)|Vivere]] (Ikiru)* (1952)
* *[[I sette samurai]] (Shichinin no samurai)* (1954)
* *[[Testimonianza di un essere vivente]] (Ikimono no kiroku)* (1955)
* *[[Il trono di sangue]] (Kumonosu-jō)* (1957)
* *[[I bassifondi]] (Donzoko)* (1957)
* *[[La fortezza nascosta]] (Kakushi toride no san-akunin)* (1958)
* *[[I cattivi dormono in pace]] (Warui yatsu hodo yoku nemuru)* (1960)
* *[[La sfida del Samurai]] (Yōjinbō)* (1961)
* *[[Sanjuro]] (Tsubaki Sanjūrō)* (1962)
* *[[Anatomia di un rapimento]] (Tengoku to jigoku)* (1963)
* *[[Barbarossa (film 1965)|Barbarossa]] (Akahige)* (1965)
* *[[Dodes'ka-den]]* (1970)
* *[[Dersu Uzala - Il piccolo uomo delle grandi pianure]] (Dersu Uzala)* (1975)
* *[[Kagemusha - L'ombra del guerriero]] (Kagemusha)* (1980)
* *[[Ran]]* (1985)
* *[[Sogni (film)|Sogni]] (Yume)* (1990)
* *[[Rapsodia in agosto]] (Hachi-gatsu no kyōshikyoku)* (1991)
* *[[Madadayo - Il compleanno]] (Madadayo)* (1993)

## Premie e recanusceminde
### Premie Oscar
* **[[1952]] - [[Oscar a 'u megghie film furastiere|Megghie film furastiere]]** pe *[[Rashomon]]*
* 1970 - *Nominescion* megghie film furastiere pe *[[Dodes'ka-den]]*
* **[[1976]] - [[Oscar a 'u megghie film furastiere|Megghie film furastiere]]** pe *[[Dersu Uzala - Il piccolo uomo delle grandi pianure]]*
* 1981 - *Nominescion* Megghie film furastiere pe *[[Kagemusha - L'ombra del guerriero]]*
* 1985 - *Nominescion* megghie reggiste pe *[[Ran]]*
* **[[1990]] - [[Oscar a 'a carriere]]**

### Mostre d'u cineme de Venezie
* 1951 - **[[Leone d'ore a 'u megghie film|Leone d'ore]]** pe *[[Rashomon]]*
* 1954 - **[[Leone d'argende - Gran premie d'a giurie|Leone d'argende]]** pe *[[I sette samurai]]*
* 1957 - *Nominescion* Leone d'ore pe *[[Il trono di sangue]]*
* 1961 - *Nominescion* Leone d'ore pe *[[La sfida del samurai]]*
* 1965 - *Nominescion* Leone d'ore pe *[[Barbarossa (film 1965)|Barbarossa]]*

### Festivàl de Cannes
* 1980 - **[[Palma d'ore]]** pe *[[Kagemusha - L'ombra del guerriero]]*

### David de Donatelle
* 1977 - Megghie film furastiere pe *Dersu Uzala - Il piccolo uomo delle grandi pianure*
* 1981 - Megghie film furastiere pe *Kagemusha - L'ombra del guerriero*
* 1986 - Megghie film furastiere pe *Ran*

### Nastre d'argende
* 1976 - Megghie film furaatiere pe *Dersu Uzala - Il piccolo uomo delle grandi pianure*
* 1980 - Megghie film furaatiere pe *Kagemusha - L'ombra del guerriero*

### Festivàl de Berline
* 1959 - 'A megghie reggie pe *La fortezza nascosta*

## Onorificenze

## Note


## Bibbliografije
* 
* 
* 

## Otre pruggette

## Collegaminde fore a Uicchipèdie
* 
* 
* 
*